B4-1225, 1230, 1251, 1269, 1281 og 1289/95

Beslutning om Nigeria

Europa-Parlamentet,

- der henviser til den forvaerring i den politiske, samfundsmaessige og oekonomiske situation i Nigeria, der fremgaar af Amnesty Internationals beretninger om situationen i Nigeria samt de seneste beretninger fra Commonwealth Institutes udsendte medarbejdere og den nigerianske borgerrettighedsorganisation,

- der henviser til Den Europaeiske Unions erklaering af 4. oktober 1995 om Nigeria,

- der henviser til sine tidligere beslutninger om Nigeria,

A. der henviser til general Sani Abachas tale den 1. oktober 1995, hvori han erklaerede, at det civile styre foerst ville blive genindfoert den 1. oktober 1998,

B. der minder om, at general Sani Abacha tog magten ved et militaerkup i Nigeria den 17. november 1993,

C. der bemaerker, at general Abacha efter dette kup oploeste alle demokratiske institutioner i Nigeria, herunder den lovgivende forsamling, de politiske partier og de nationale og lokale mandater,

D. der isaer beklager den mere og mere systematiske anvendelse af doedsstraf, herunder gennemfoerelsen af offentlige massehenrettelser,

E. der minder om, at 40 ledere af den politiske opposition, som havde forsoegt at sikre indsaettelsen af vinderkandidaten ved det annullerede valg til praesidentembedet i juni 1993, blev doemt for forraederi i juli 1995 ved en hemmelig retssag, og at 13 af disse derpaa blev doemt til doeden,

F. der er dybt foruroliget over, at Ken Saro-Wiwa, som er pacifistisk leder af Ogoni-samfundet og har foert kampagner mod miljoeskader og de oedelaeggelser af landomraader og afgroeder, som de store olieselskaber, der driver virksomhed i Ogoni-landet, har foraarsaget, er blevet doemt til doeden,

G. der henviser til, at det er uacceptabelt, at Kommissionen og Raadet indfoerer sanktioner over for mindre velstaaende lande end Nigeria begrundet i systematiske kraenkelser af menneskerettighederne og de grundlaeggende demokratiske principper, naar de ikke samtidig suspenderer anvendelsen af Lomé-konventionen over for Nigeria,

1. anmoder indtraengende om loesladelse af alle samvittighedsfanger og alle politiske fanger, bl.a. hoevding Abiola, som vandt det annullerede praesidentvalg, Ken Saro-Wiwa, general Obasanjo og Yar'Adou;

2. noterer sig general Abachas afgoerelse den 1. oktober 1995 om at forvandle doedsdommene for 13 ud af 40 oppositionspolitikere, som var doemt for paastaaet »forraederi«, og beklager, at disse og de oevrige 27 oppositionspolitikere ikke er blevet frigivet, samt at alle 40 fanger nu menes at vaere blevet idoemt livsvarigt faengsel;

3. kraever, at der nedsaettes et uafhaengigt internationalt og upartisk efterforskningsorgan, der skal undersoege drabene og de udenretslige henrettelser, saaledes at de ansvarlige bliver retsforfulgt i overensstemmelse med international ret;

4. opfordrer indtraengende til, at det inden for Nigerias retssystem skal gaelde, at alle skal have fuld ret til at forsvare sig, herunder adgang til civile sagfoerere efter eget valg, tilstraekkelig tid til at forberede deres forsvar og ret til at appellere til en hoejere uafhaengig domstol;

5. finder meddelelsen den 1. oktober 1995 om eventuelle valg til praesidentembedet og til den lovgivende forsamling i september 1998 yderst skuffende, idet formaalet hermed klart var at afdramatisere den internationale kritik uden at tilbyde nogen reel eller overbevisende garanti for fremskridt;

6. forventer, at den nigerianske regering omgaaende

a) genindfoerer demokratiske spilleregler ved at respektere resultatet af praesidentvalget i 1993,

b) genetablerer et styre i landet, hvor der klart skelnes mellem den udoevende, den lovgivende og den doemmende magt,

c) sikrer mediefrihed og foreningsfrihed, ogsaa for politiske partier,

d) traekker militaeret tilbage fra Ogoni-regionen;

7. opfordrer til udarbejdelse i samarbejde med repraesentanter for alle Nigerias regioner af et miljoemaessigt baeredygtigt program for genopbygning af landet, navnlig Ogoni-regionen, hvortil de udenlandske olieselskaber skal bidrage;

8. opfordrer Kommissionen, Raadet og medlemsstaterne til at udvide de eksisterende restriktioner, hvad angaar visa til nigerianske embedsmaend, og saette en stopper for vaabensalg til Nigeria for at oege presset paa det nigerianske styre for at faa det til at genindfoere demokratiske spilleregler;

9. opfordrer Kommissionen og Raadet til straks at suspendere Nigerias deltagelse i Lomé-konventionen og derved endelig efterleve konventionens artikel 5 og genetablere dens trovaerdighed;

10. opfordrer Unionen til at overveje muligheden for oekonomiske sanktioner, hvis undertrykkelsen fortsaetter;

11. opfordrer Commonwealth-nationerne til i protest ikke at indbyde repraesentanter for det nuvaerende nigerianske styre til moedet i november 1995 mellem Commonwealth-regeringscheferne;

12. paalaegger sin formand at sende denne beslutning til Raadet, Kommissionen, De Forenede Nationers Sikkerhedsraad, Organisationen for Afrikansk Enhed, Nigerias regering, formaendene for Den Paritetiske Forsamling AVS-EU samt Commonwealth' generalsekretaer.